Source: https://www.riigiteataja.ee/akt/113122019013
Timestamp: 2020-06-04 15:32:56+00:00
Document Index: 5866459

Matched Legal Cases: ['§ 1', '§ 2', '§ 3', '§ 70', '§ 1', '§ 2', '§ 3', '§ 1']

Politseiametnike palgaastmetele vastavad palgamäärad, diferentseerimise alused, teenistusastmetasu suurus ning lisatasude maksmise alused – Riigi Teataja
Politseiametnike palgaastmetele vastavad palgamäärad, diferentseerimise alused, teenistusastmetasu suurus ning lisatasude maksmise alused
Politseiametnike palgaastmetele vastavad palgamäärad, diferentseerimise alused, teenistusastmetasu suurus ning lisatasude maksmise alused - sisukord
§ 1 Palgaastmetele vastavate palgamäärade kehtestamine ja palgamäärade diferentseerimine
§ 2 Teenistusastmetasu
§ 3 Lisatasu maksmine
RT I, 13.12.2019, 13
Vastu võetud 02.05.2013 nr 18
RT I, 07.05.2013, 25
10.01.2014 RT I, 17.01.2014, 17 20.01.2014
19.12.2014 RT I, 29.12.2014, 34 01.01.2015
14.12.2017 RT I, 22.12.2017, 5 01.01.2018
17.12.2018 RT I, 21.12.2018, 28 01.01.2019
10.12.2019 RT I, 13.12.2019, 11 01.01.2020
Määrus kehtestatakse politsei ja piirivalve seaduse § 70 lõike 6 alusel.
§ 1. Palgaastmetele vastavate palgamäärade kehtestamine ja palgamäärade diferentseerimine
(1) Määrusega kehtestatakse Politsei- ja Piirivalveameti ning Sisekaitseakadeemia politseiametnike palgaastmetele vastavad palgamäärad vastavalt lisale 1.
(2) Palgamäärasid võib diferentseerida politseiametnike ametikohtadel kvalifikatsiooninõuete, töötingimuste erisuse, piirkondlikkuse ja muude töö eripära iseloomustavate näitajate alusel vastavuses Politsei- ja Piirivalveameti palgajuhendiga ning Sisekaitseakadeemia töötasustamise korraga.
§ 2. Teenistusastmetasu
Politseiametnikule teenistusastme eest makstava teenistusastmetasu suurus kehtestatakse vastavalt lisale 2.
§ 3. Lisatasu maksmine
(1) Politseiametnikule võib maksta lisatasu nõutavast tulemuslikuma töö ja täiendavate teenistusülesannete täitmise eest ning samuti § 1 lõikes 2 sätestatud alustel vastavuses Politsei- ja Piirivalveameti palgajuhendiga ning Sisekaitseakadeemia töötasustamise korraga.
(2) Siseminister võib Politsei- ja Piirivalveameti peadirektorile ja tema asetäitjale ning prefektile maksta lisatasu nõutavast tulemuslikuma töö ja täiendavate teenistusülesannete täitmise eest.
(3) Nõutavast tulemuslikuma töö eest lisatasu maksmise aluseks on kollektiivsetele või politseiametniku individuaalsetele töötulemustele antud hinnang.
(4) Täiendavateks teenistusülesanneteks loetakse Politsei- ja Piirivalveameti peadirektori, Sisekaitseakadeemia rektori või vahetu juhi poolt politseiametnikule antud, kuid ametijuhendis fikseerimata töökohustusi ja ülesandeid.
Lisa 1 Politsei- ja Piirivalveameti ning Sisekaitseakadeemia politseiametnike palgaastmetele vastavad palgamäärad
[RT I, 13.12.2019, 11 - jõust. 01.01.2020]
Lisa 2 Politseiametnike teenistusastmetasud